钦定古今图书集成/理学汇编/字学典/第092卷 > 《梁庾度支集》 > 《书品论》
## 钦定古今图书集成/理学汇编/字学典/第092卷 > 《梁庾度支集》 > 《书品论》

元静先生曰：“予遍求邃古，逖访厥初，书名起于元洛，
字势发于仓史，故遗结绳，取诸爻，象，诸形会诸人事。
未有广此缄縢，深玆文契。是以一画加大，天尊可知；
二力增土，地卑可审。日以君道，则字势圆；月以臣辅，
则文体缺。及其转注假借之流，指事会意之类，莫不
状范毫端，形呈字表。开篇翫古，则千载共朝；削简传”
今则万里对面，记善则恶自削，书贤则过必改。《玉历》
颁正而化俗，《帝载》陈言而设教，变通不极，日用无穷，
与圣同功，参神并运。爰洎中叶，舍繁从省，渐失《颍川》
之言，竟逐云阳之字。若乃鸟迹孕于古文，壁书存于
科斗，符陈帝玺，摹调蜀漆，署表宫门，铭题礼器。鱼犹
舍凤，鸟已分虫，仁义起于麒麟，威形“发于龙虎。云气
时飘五色，仙人还作两童，龟若浮溪，蛇如赴穴，流星
疑烛，垂露似珠，芝英转车，飞白掩素。参差倒薤，既思
种柳之谣；长短悬针，复想定情之制。蚊脚傍低，鹄头
仰立，填飘板上，缪起印中。”波回堕镜之鸾，楷顾雕陵
之鹊。并以篆籀重复，见重昔时。或巧能售酒，或妙令
鬼哭，信无味之奇珍，“非趣时之急务。”且具录前训，今
不复兼论，惟草正疏通，专行于世，其或继之者，虽百
代可知。寻《隶体发源》，秦时隶人下邳程邈所作，始皇
见而重之，以奏事繁多，篆字难制，遂作此法，故曰“隶
书。”今时正书是也。草势起于汉时，解散隶法，用以赴
急，本因草创之义，故曰“草书。”建初中，京兆杜操始以
善书知名，今之草书是也。余自少迄长，留心兹艺，敏
手谢于临池，锐意同于削板。而蕺山之扇，竟未增钱，
凌云之台，无因诫子。求诸故迹，或有浅深，辄删善草
隶者一百二十八人。伯英以称圣居首，法高以追骏
处末，推能相越，小例而九，引类相附，大等而三。复为
略论，总名《书品》。

张芝。〈伯英〉　　　　　　锺繇。〈元常〉

《王羲之》：〈逸少〉

右“三人” ，“上之上。”

论曰：“隶既发源秦史，草乃激流齐、相，跨七代而弥遵，
将千载而无革，诚开博者也。均其文，总六书之要；指
其事，笼八体之奇，能拔篆籀于繁芜，移楷真于重密。
分行纸上，类出茧之蛾；结画篇中，似闻琴之鹤。峰崿
闲起，琼山惭其敛雾；漪澜递振，碧海愧其下风。抽丝
散水，定其下笔。倚刀较尺，验于字中。真草既分于星
芒，烈火复成于珠佩，或横牵竖掣，或浓点轻拂，或将
放而更留，或因挑而还置，敏思藏于胸中，巧意发于
毫铦。詹君端策，故以迷其变化；英《韶》倾耳，无以察其
音声。殆善射之不注，妙斲轮之不传。是以鹰爪含利，
出彼兔毫；龙管润霜，游兹虿尾。”学者鲜能具体，窥者
罕得其门。若探妙测深，尽形得势，烟华落纸将动，风
彩带字欲飞，疑神化之所为，非人世之所学，惟张有
道、锺元常、王右军其人也。张工夫第一，天然次之，衣帛先书，称为草圣。锺天然第一，功夫次之，妙尽许昌
之碑，穷极邺下之牍。王工夫不及张，天然过之；天然
不及锺，工夫过之。羊欣云：“贵越群品，古今莫二。兼撮
众法，备成一家。”若孔门以《书》，“三子入室矣”，允为上之
上。

崔瑗。〈子玉〉　　　　　　杜度。〈伯度〉

师宜官。　　　　　　　张昶。〈文舒〉

王献之。〈子敬〉

右五人上之中

论曰：崔子玉擅名北中，迹罕南度。世有得其摹者，王
子敬见之称美，以为功类伯英。杜度滥觞于草书，取
奇于汉帝。诏复奏事，皆作草书。师宜官鸿都为最，能
大能小。文舒声劣于兄，时云“亚圣。子敬泥帚，早验天
骨。兼以掣笔，复识人工。一字不遗，两叶传妙。”此五人
允为上之中。

索靖。〈幼安〉　　　　　　梁鹄。〈孟皇〉

韦诞：〈仲将〉　　　　　　《皇象》。〈休明〉

胡昭。〈孔明〉　　　　　　锺会：〈士季〉

卫瓘。〈伯玉〉　　　　　　荀舆。〈长引〉

阮研。〈文机〉

右九人上之下

论曰：“幼安敛蔓舅氏，抗名卫令。孟皇功尽笔力，字入
帐中；仲将不妄染毫，必须张笔而左纸；孔明动见模
楷，皆谓胡肥而锺瘦。休明斟酌二家，联驾八绝。士季
之范元常，犹子敬之禀逸少，而工拙兼效，真草皆成。
伯玉远慕张芝，近参父迹，长引狸骨，方拟而难迨。阮
研居今观古，尽窥众妙之门。虽复师王祖锺，终成别
构一体”，此九人允为“上之下。”

张超。〈子并〉　　　　　　郭伯道：

《刘德昇》。〈君嗣〉　　　　　崔寔。〈子真〉

《卫夫人》。〈茂猗〉　　　　　李式。〈景则〉

庾翼。〈稚恭〉　　　　　　《郗，愔》。〈方回〉

谢安。〈安石〉　　　　　　王珉。〈季琰〉
《桓元》。〈敬道〉　　　　　　羊欣：〈敬元〉

《王僧虔》　　　　　　　《孔琳之》〈彦琳〉

殷钧。

右十五人中之上

论曰：“子并崔家，州里颇相仿效，可谓酱咸于盐，冰寒
于水。伯道里居，朝廷远讨其迹；德昇之妙，锺、胡各采
其美。子真俊才，门法不坠；李妻卫氏，自出华宗；景则
毫素流靡；稚恭声彩遒越。郗愔、安石，草正并驱；季琰、
桓元，筋力俱骏。羊欣早随子敬，最得王体；孔琳之声
高宋氏；王僧虔雄发齐代；殷钧颇耽爱好，终得肩随。”
此一十五人，允为中之上。

魏·武帝·《曹操》〈孟德〉　　　孙皓：〈吴主〉

卫觊。〈伯儒〉　　　　　　左伯。〈子邑〉

卫恒：〈巨山〉　　　　　　杜预。〈元凯〉

王廙：〈世将〉　　　　　　张彭祖：

任靖、　　　　　　　　韦昶〈文休〉

王修：〈敬仁〉　　　　　　《张永》：〈景初〉

《范怀约》　　　　　　　《吴休尚》

施方泰：

《右十五，人中》之中。

论曰：“魏帝笔墨雄赡，吴主体裁绵密，伯儒兼叙隶、草，
子邑分镳，梁邯巨山三世，元凯累叶，王廙为右军之
师，彭祖取羲之之道。任靖矫名，文休题柱。敬仁清举，
致畏逼之词；张范逢时，俱东南之美。施、吴邺下后生
同年拔萃。”此十五人，允为中之中。

罗晖。〈叔景〉　　　　　　赵袭。〈元嗣〉

刘舆、　　　　　　　　《张昭》〈子布〉

陆机：〈士衡〉　　　　　　朱诞：

王导：〈茂和〉　　　　　　庾亮：〈元规〉

《王洽》。〈敬和〉　　　　　　《郗超》。〈景兴〉

张翼：〈君祖〉　　　　　　《宋文帝》。

康昕。〈君明〉　　　　　　徐希秀：

谢脁：〈元晖〉　　　　　　《刘绘》。〈士章〉

《陶弘景》。〈通明〉　　　　　王崇《素》。

《右“十八人” 中》之下。

论曰：“叔景、元嗣，并称西州。刘舆之笔札，张昭之无懈。
陆机以弘才掩迹，朱诞以偏艺流声。王导则列圣推
能，庾亮则群公挹巧。王洽以下，并通诸法。郗超以晚
年取誉。”张翼善效，宋帝康昕、希秀孤生。谢脁、刘绘。文
宗书范，近来少前。陶隐居仙才，翰彩拔于山谷；王崇
素靡伦，篇笔传于里闾。此十八人，允为中之。下
姜诩、　　　　　　　　《梁宣》。

魏徵。〈文成〉　　　　　　《韦秀》。

锺兴、　　　　　　　　《向泰》

羊忱，　　　　　　　　《晋元帝景文》

《识道人，　　　　　　　范晔》，《蔚宗》，
“宋炳”，　　　　　　　　《谢灵运》。

萧思话、　　　　　　　《薄绍之》。〈敬叔〉《齐高帝　　　　　　　庾黔娄》。〈子贞〉

《费元瑶》　　　　　　　孙奉〈伯玉〉

《王荟》：〈敬文〉　　　　　　《羊祜》。〈叔子〉

《右二十人》，下之上。

《论》曰：“此二十人并擅毫翰，动成楷则，殆逼前良，见希
后彦，允为下之上。”

杨经、　　　　　　　　《诸葛融》

杨潭、　　　　　　　　张炳

岑渊、　　　　　　　　《裴兴》

《王济　　　　　　　　李夫人》：

《刘穆之》。〈道和〉　　　　　朱龄《石》：〈伯儿〉

《庾景休》　　　　　　　《张融》〈思光〉

褚元明，　　　　　　　《孔敬通》。

王籍。〈文海〉

《右“十五人” 下》之中。

《论》曰：“此十五人，虽未穷字奥，书尚文情，披其藂薄，非
无香草，视其涯岸，皆有润珠。故能遗斯纸以为世玩，
允为下之中。”

卫宣，　　　　　　　　《李韫》。

陈基、　　　　　　　　傅廷坚

张绍　　　　　　　　《阴光》。

韦熊、　　　　　　　　《张畅》

曹任　　　　　　　　《宋嘉》。

裴邈、　　　　　　　　《羊固》

傅夫人　　　　　　　《辟闾训》。

谢晦。〈宣明〉　　　　　　徐羡之：〈宗文〉

孔闾　　　　　　　　顾宝光

周仁皓、　　　　　　　《张欣泰》。

张炽　　　　　　　　《僧，岳道人》。

法高道人。

《右“二十三人” ，下》之下。

论曰：“此二十三人，皆五味一和，五色一彩，视其雕文，
非特刻鹄，人人下笔，宁止追向。遗迹见珍，馀芳可折。
诚以驱驰并驾，不逮前锋，而中权后殿，各尽其美，允
为下之”下。

今以九例，该此众贤，犹如元圃积玉，炎洲聚桂，其中
实相推谢，故有兹多品。然终能振此鳞翼，俱上龙门，
傥后之学者，更随点曝云尔。